Στη νέα καμπάνια της Lacta φωτογραφίζονται 28 αληθινά ζευγάρια διαφορετικού σεξουαλικού προσανατολισμού, χρώματος, καταγωγής, ηλικίας και άλλων ιδιαίτερων χαρακτηριστικών.

«Η αγάπη έχει πολλές γεύσεις» τιτλοφορείται εύστοχα η νέα διαφημιστική καμπάνια της σοκολάτας Lacta που μόλις κυκλοφόρησε, εν όψει της φετινής γιορτής του Αγίου Βαλεντίνου, και για του λόγου το αληθές, ζευγάρια που τους ενώνει ένα βασικό κοινό χαρακτηριστικό, αυτό της αγάπης, το αποδεικνύουν.

Bλέπουμε ετερόφυλα και ομόφυλα ζευγάρια, ανθρώπους διαφορετικού χρώματος καθώς και ΑμεΑ, σε μια καμπάνια για μεγάλο προϊόν που ίσως για πρώτη φορά στην Ελλάδα μας αφορά όλους.

Οι φωτογραφίες είναι της Chloe Kritharas Devienne.

Δείτε όλες τις ιστορίες εδώ.



Πωλίνα και Νίκος: «Το να είσαι διαφορετικός σου δίνει κάτι που δεν το έχουν οι υπόλοιποι».

Μαρία και Αυρήλια: «Η αγάπη δεν χωράει στερεότυπα».

Σούζυ και Γιώργος: «Το κοινό σε όλα τα ζευγάρια είναι η αγάπη».

Σοφία και Φίλιππος: «Έχουμε κάποια ιδιαίτερα χαρακτηριστικά, αλλά αυτό δεν μας κάνει διαφορετικούς».

Νεκτάριος και Γιάννης: «Είμαστε απλά δύο άνθρωποι που αγαπιούνται».

Δέσποινα και Γιάννης: «Ο τρόπος που αντιμετωπίζουμε τη διαφορετικότητα είναι θέμα παιδείας».

Γιάννης και Δημήτρης: «Πρέπει να προσπαθήσουμε να αγκαλιάσουμε τη διαφορετικότητα».